โรงเรียนจันทร์ประดิษฐารามวิทยาคม

โรงเรียนจันทร์ประดิษฐารามวิทยาคม  เป็น โรงเรียนมัธยมศึกษาขนาดใหญ่พิเศษ ปัจจุบันเป็นประเภทสหศึกษา สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐานกระทรวงศึกษาธิการ  ตั้งอยู่ที่ เลขที่ 111 ซอยเพชรเกษม 48 แขวงบางด้วน เขตภาษีเจริญ กรุงเทพมหานคร 10160 ก่อตั้งขึ้นเมื่อ 15 กุมภาพันธ์ พ.ศ. 2499 เป็นโรงเรียนในเขตกรุงเทพมหานคร

 ประวัติโรงเรียน 
โรงเรียนจันทร์ประดิษฐารามวิทยาคมก่อตั้งโดยดำริของคณะกรรมการจัดงานทำบุญอายุ โรงเรียนวัดรางบัว ครบ 50 ปี เมื่อวันที่ 28 มีนาคม พ.ศ. 2457 ในขณะนั้น โรงเรียนวัดรางบัว มีนักเรียนเป็นจำนวนมาก ทำให้สถานที่เรียนแออัด คับแคบ ไม่สะดวก คณะกรรมการวัดรางบัว จึงเสนอกันว่าต้องหาสถานที่ก่อตั้งโรงเรียนแห่งใหม่ แยกเป็นโรงเรียนสตรี ในที่สุดก็ได้สถานที่ในบริเวณวัดจันปะขาว ซึ่งอยู่ใกล้โรงเรียน คณะกรรมการวัดรางบัวติดต่อขออนุญาต พระอธิการ สมทรง เจ้าอาวาสวัดจันปะขาวขณะนั้นและเสนอเรื่องขอจัดตั้งโรงเรียนไปยัง กระทรวงศึกษาธิการ ต่อมาได้เช่าที่ดินของวัดจันปะขาวซึ่งมีเนื้อที่ 19 ไร่ 2 งาน 50 ตารางวา เป็นสถานที่ตั้งโรงเรียนมัธยมศึกษาเฉพาะสตรีให้ชื่อว่า "โรงเรียนสตรีวัดจันปะขาว" ใช้อักษรย่อ "ส.จ." ตามประกาศตั้ง โรงเรียนรัฐบาลของกระทรวงศึกษาธิการ ลงวันที่ 15 กุมภาพันธ์ พ.ศ. 2499 เมื่อประกาศตั้งโรงเรียนแล้ว กรมวิสามัญศึกษา กระทรวงศึกษาธิการ ได้แต่งตั้ง นางนังคร คชะสุต ครู โรงเรียนสตรีศรีสุริโยทัย ดำรงตำแหน่งครูใหญ่เป็นคนแรกและรับนักเรียนหญิงชั้น ม.1 ถึงชั้น ม.4 จำนวน 111 คน พร้อมครู 2 คน จาก โรงเรียนวัดรางบัว เปิดสอนตั้งแต่วันที่ 30 ตุลาคม พ.ศ. 2499 นับว่าเป็นรุ่นบุกเบิกที่ได้วางรากฐานการจัดการศึกษาของโรงเรียน ทั้งด้านอาคารสถานที่ วัสดุอุปกรณ์และการจัดการเรียนการสอน จนเป็นโรงเรียนที่มีชื่อเสียงตลอดมาจนถึงปัจจุบันนี้

 ชื่อโรงเรียน 
ต่อมาได้มีการเปลี่ยนชื่อโรงเรียนตามลำดับ ดังนี้ 
พ.ศ. 2501 เปลี่ยนชื่อโรงเรียนเป็น "โรงเรียนสตรีวัดจันทร์ประดิษฐาราม" ตามชื่อของวัดที่เปลี่ยนจากวัดจันปะขาวเป็นวัดจันทร์ประดิษฐารามและใช้อักษรย่อ "ส.จ."

พ.ศ. 2513 เปลี่ยนชื่อโรงเรียนเป็น "โรงเรียนจันทร์ประดิษวิทยาคม" เนื่องจากเปิดสอนนักเรียนสหศึกษาและใช้อักษรย่อ "จ.ป.ว."

พ.ศ. 2514 เปลี่ยนชื่อโรงเรียนเป็น "โรงเรียนจันทร์ประดิษฐารามวิทยาคม" เพื่อให้ตรงกับชื่อวัดและคงใช้อักษรย่อ "จ.ป.ว." ตามเดิม

 รายนามผู้อำนวยการโรงเรียน 
ลำดับรายนามผู้อำนวยการโรงเรียนเริ่มวาระสิ้นสุดวาระ1นางนังคร คชะสุต15 กุมภาพันธ์ 249916 กรกฎาคม 25062นางระวาศ เจริญจันทร์แดง16 กรกฎาคม 250630 พฤศจิกายน 25113นางสาวบุญศรี มุสิกานนท์1 ธันวาคม 25118 สิงหาคม 25204นางบุญช่วย กาญจนอักษร8 สิงหาคม 252014 สิงหาคม 25235นายแสวง จารุภากร14 สิงหาคม 252331 ตุลาคม 25276นายไพบูลย์ ภู่พงศ์พันธ์1 พฤศจิกายน 252725 พฤศจิกายน 25297นายวรรณ จันทร์เพ็ญ25 พฤศจิกายน 252920 มิถุนายน 25318นายสมพงษ์ พูลสวัสดิ์20 มิถุนายน 25312 พฤศจิกายน 25359นางจงพิศ กันหลง2 พฤศจิกายน 25359 พฤศจิกายน 253710ว่าที่ร้อยตรีสมบูรณ์ จันทร์วังพรหม9 พฤศจิกายน 253730 กันยายน 254111นายผจง อุบลเลิศ7 มกราคม 254217 ธันวาคม 254212นายประกาศิต ยังคง17 ธันวาคม 254229 มกราคม 254413นายสมเด็จ โภชนจันทร์29 มกราคม 254415 ตุลาคม 254714นางกานดา สุขทุม15 ตุลาคม 25476 มกราคม 254915นายนพดล โกสุม6 มกราคม 254930 กันยายน 255416ว่าที่ ร.ต.ศักดิ์ศิษฏ์ เสียงเสนาะ6 ธันวาคม 255425 พฤศจิกายน 255617นายสมเกียรติ เจริญฉิม25 พฤศจิกายน 255630 กันยายน 255718นายธวัชชัย ชัยเพชระกุล7 พฤศจิกายน 255730 กันยายน 2559

 อ้างอิง 

 แหล่งข้อมูลอื่น 
 เว็บไซต์โรงเรียนจันทร์ประดิษฐารามวิทยาคม

หมวดหมู่:โรงเรียนวัด
หมวดหมู่:โรงเรียนในเขตภาษีเจริญ
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนมาตรฐานสากล
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1